****

**ด่วนที่สุด**

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 สิงหาคม 2๕66

เรื่อง การรายงานข้อมูลตามนโยบายขับเคลื่อนการแก้ไขปัญหาน้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น ระยะที่ 2 (วันที่ 1 กรกฎาคม 2566 – 31 ธันวาคม 2566)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองส่วนท้องถิ่น ด่วนที่สุด ที่ มท 0820.3/ว 3546 ลงวันที่ 30 สิงหาคม 2566

สิ่งที่ส่งมาด้วย แนวทางการรายงานข้อมูลการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น จำนวน 1 ชุด

ตามที่ กรมส่งเสริมการปกครองท้องถิ่นได้แจ้งนโยบายขับเคลื่อนการแก้ไขปัญหาน้ำเสีย
โดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น ซึ่งกระทรวงมหาดไทย
ได้กำหนดให้การจัดการน้ำเสียชุมชนเป็นภารกิจสำคัญตามนโยบายรัฐบาล โดยมีเป้าหมายบำบัดน้ำเสีย
จากชุมชนให้มีคุณภาพตามเกณฑ์มาตรฐานน้ำทิ้งชุมชนก่อนปล่อยสู่แหล่งน้ำสาธารณะ เนื่องจากเป็นการแก้ไขปัญหาน้ำเสียที่ต้นทาง อย่างไรก็ตามการบริหารจัดการระบบบำบัดน้ำเสียชุมชนขององค์กรปกครอง
ส่วนท้องถิ่นในปัจจุบันยังคงขาดความต่อเนื่อง โดยเฉพาะอย่างยิ่งองค์กรปกครองส่วนท้องถิ่นที่ได้ดำเนินการออกเทศบัญญัติ/ข้อบัญญัติ เรื่อง การติดตั้งบ่อดักไขมันบำบัดน้ำเสียในอาคารแล้ว ยังคงมีจำนวนน้อย
และไม่ครอบคลุมทุกพื้นที่ รวมทั้งการขับเคลื่อนการแก้ไขปัญหาน้ำเสียโดยการติดตั้งบ่อดักไขมันยังไม่มีการกำหนดกลุ่มเป้าหมายและกรอบการดำเนินการที่ชัดเจน ในการนี้ กรมส่งเสริมการปกครองท้องถิ่นจึงได้ขอให้จังหวัดแจ้งแนวทางการดำเนินการระยะแรก เวลา 180 วัน (วันที่ 1 มกราคม 2566 - 30 มิถุนายน 2566)
แก่องค์กรปกครองส่วนท้องถิ่น รายละเอียดตามที่อ้างถึง นั้น

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินการตามนโยบายขับเคลื่อนการแก้ไขปัญหาน้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครอง
ส่วนท้องถิ่น ระยะที่ 2 (วันที่ 1 กรกฎาคม 2566 – 31 ธันวาคม 2566) เป็นไปด้วยความเรียบร้อย
และสามารถติดตามผลการดำเนินการได้อย่างมีประสิทธิภาพ จึงขอความร่วมมือจังหวัดดำเนินการ ดังนี้

 1. แจ้งองค์กรปกครองส่วนท้องถิ่นทุกแห่ง สำรวจข้อมูลการออกเทศบัญญัติ/ข้อบัญญัติ
เรื่อง การติดตั้งบ่อดักไขมันบำบัดน้ำเสียในอาคาร และกรอกข้อมูล ตามแบบ บด. 1

 2. แจ้งองค์กรปกครองส่วนท้องถิ่นทุกแห่ง รายงานกรณีที่กลุ่มเป้าหมายที่อยู่ในความรับผิดชอบ
ขององค์กรปกครองส่วนท้องถิ่น มีเหตุผลความจำเป็นที่ไม่สามารถดำเนินการติดตั้งบ่อดักไขมันในพื้นที่ได้ เช่น ไม่มีการประกอบอาหาร ไม่มีการล้างภาชนะภายในพื้นที่ เป็นต้น และกรอกข้อมูล ตามแบบ บด. 2
โดยให้นายกเทศมนตรีหรือนายกองค์การบริหารส่วนตำบลลงนามรับรองข้อมูลด้วย

 3. ให้สำนักงานส่งเสริมการปกครองท้องถิ่นจังหวัดรวบรวมข้อมูลขององค์กรปกครองส่วนท้องถิ่น ตามข้อ 1 และกรอกข้อมูลในแบบ บด. 3

/4. ให้สำนักงาน...

-2-

 4. ให้สำนักงานส่งเสริมการปกครองท้องถิ่นจังหวัดรวบรวมข้อมูลขององค์กรปกครองส่วนท้องถิ่นตามข้อ 2 และกรอกข้อมูลใบปะหน้าสรุป ตามแบบ บด. 4

 5. ให้สำนักงานส่งเสริมการปกครองท้องถิ่นจังหวัดรายงานผลการดำเนินการนโยบายขับเคลื่อนการแก้ไขปัญหาน้ำเสียโดยการติดตั้งบ่อดักไขมันบำบัดน้ำเสียในอาคารขององค์กรปกครองส่วนท้องถิ่น ระยะที่ 2 ภายในวันที่ 30 ของทุกเดือน ผ่านแบบฟอร์มอิเล็กทรอนิกส์ (Google Forms)

ทั้งนี้ สามารถดาวน์โหลดแนวทางการรายงานข้อมูล และแบบสำรวจได้ทาง QR Code ท้ายหนังสือฉบับนี้
และขอให้จังหวัดส่งข้อมูลตามแบบ บด. 3 - 4 เป็นไฟล์ Excel และ PDF ผ่านไปรษณีย์อิเล็กทรอนิกส์ nsdivision.dla@gmail.com ระบุหัวข้อ “ข้อมูลสำรวจกลุ่มเป้าหมายฯ ในการติดตั้งบ่อดักไขมัน ของจังหวัด.....” ภายในวันที่ 11 กันยายน 2566

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น



ลิงก์:https://drive.google.com/drive/folders/1avliooDADZGx3Nb9UjYQ-e5DoKX5bI\_r?usp=sharing

กองสิ่งแวดล้อมท้องถิ่น

กลุ่มงานทรัพยากรธรรมชาติ

โทร. ๐-๒๒๔๑-๙๐๐๐ ต่อ 2113

ไปรษณีย์อิเล็กทรอนิกส์ nsdivision.dla@gmail.com

ผู้ประสานงาน นางสาวจริดา จิตราวัฒน์ โทร. 061-402-7111